Public procurement notice: Contract Notice
Published: 2016-04-16
Buyer: Liikennevirasto
Country: FI
Region: MANNER-SUOMI
Contract type: Services
Procedure: Restricted procedure
CPV classification: 48430000 | 48613000 | 50225000 | 72321000 | 72600000
Estimated value: 350000 EUR
Submission deadline: 2016-05-13
Award criteria: The most economic tender

Technical requirements: Rautatieturvalaitteiden maantieteellisesti hajautetun varaosavarannon hallintajärjestelmä, saatavuuden hallinnan pilvipalvelu monitoimijaympäristössä.
Rautatieturvalaitteiden varaosia hyödynnetään yli 300 käytössä olevassa turvalaitoksessa. Varaosia on yli 3 000 nimikettä ja osia on lähes 30 000 kpl. Varaosat kohdentuvat pariinkymmeneen erilaiseen isäntäjärjestelmään. Varaosien varastologistiikkaan liittyy kymmenkunta yritystä ja muutama kymmenen käyttäjäryhmää.
1) yleisimmillä, uusilla ja muutaman vuoden vanhoilla verkkoselaimilla toimiva yksinkertainen ja helppokäyttöinen 24/7 pilvipalvelu, jonka avulla voidaan etsiä varaosia varastoista ja järjestelmään voidaan kirjata varaosien käytön erilaisia tapahtumia, kuten vaihtoja ja siirtoja. Raportointi saldoista, käytöstä, hälytysrajoista yms. vapaasti varastopaikkoja valiten ja erikseen määritellyllä aluejaolla, laitetoimittajakohtaisesti jne;
2) järjestelmään ja sen käyttöön liittyvä käyttötuki, opastus ja ohjeistus, varaosahallinnan logistiikan konsultointipalvelut, inventaarit yms.
c) työkalu toimijoille mahdollistaen toimijoiden tehtävän toteuttamisen ja ammattimaisen vastuunkannon varaosahallinnasta;
Tarjousvaiheessa ehdokkaita voidaan vaatia toimittamaan demoversio pilvipohjaisesta varaosahallintajärjestelmästä, joka toimii yleisimmillä, uusilla ja muutaman vuoden vanhoilla verkkoselaimilla.
Sopimuksia tehdään yksi kappale. Sopimuksen kesto on kuusi (6) vuotta sekä kahden (2) vuoden pituinen optio.
Lisähankintana voidaan hankkia palvelun jatkoaikaa sekä lisäpalveluita, kuten esimerkiksi koulutuksia eri puolilla Suomea sekä liiketoimintaa tukevia analyyseja yms. varaosahallinnan liikkeenjohdon konsultointipalveluja.
Osakeyhtiö, kommandiittiyhtiö, avoin yhtiö tai valtion tai kunnan liikelaitos tai mainittujen yhteisöjen muodostama työyhteenliittymä.
1) Ehdokkaan tulee osoittaa sijoittumismaansa lainsäädännön mukaisella rekisteriotteella rekisteröitymisensä ammatti- tai elinkeinorekisteriin (Suomessa kaupparekisteriote). Ote ei saa olla osallistumishakemuksen vastaanottamisen määräaikana kolmea kuukautta vanhempi.
2) Aiesopimus työyhteenliittymän perustamisesta, jos osallistumishakemuksen tekijä on työyhteenliittymä. Työyhteenliittymän tehdessä osallistumishakemuksen tulee kohdassa 1) mainittu ote toimittaa jokaisesta työyhteenliittymän osakasyrityksestä erikseen.
Mikäli ehdokas on liittynyt Tilaajavastuu.fi -palvelun Luotettava Kumppani -ohjelmaan, voi kohdassa 1) mainitun otteen korvata ko. palvelusta tulostetulla Tilaajavastuu.fi -yritysraportilla.
Työyhteenliittymää, ulkomaista yritystä ja vieraskielisiä asiakirjoja koskevat lisäseikat on kerrottu lisätiedoissa kohdassa VI.3) toiston välttämiseksi.
1) Ehdokkaan ja ilmoitettujen alihankkijoiden tulee olla maksanut kaikki lainsäädännön mukaiset verot, lakisääteiset sosiaaliturvamaksut ja lakisääteiset eläkemaksut sekä olla merkittyinä ennakkoperintärekisteriin, arvonlisäverovelvollisten rekisteriin sekä työnantajarekisteriin ennakkoperintälain sitä vaatiessa. Lisäksi ehdokkaalla on oltava työntekijöilleen tapaturmavakuutuslain mukainen työtapaturmavakuutus.
Hankintayksikkö pidättää kuitenkin itsellään oikeuden hyväksyä ehdokas, jonka maksamattomien verojen ja maksujen määrä on kokonaisuutena tarkastellen vähäinen tai joka on tehnyt veroja ja/tai maksuja koskevan maksusopimuksen ja noudattanut sitä. (Alle 10 000 EUR:n suuruinen verovelka katsotaan lähtökohtaisesti vähäiseksi ja siitä ei tarvitse toimittaa veron määrää ja maksusopimusta koskevaa selvitystä. Tilaaja pidättää itsellään kuitenkin oikeuden pyytää verojen määrää ja maksusopimusta koskevia lisäselvityksiä myöhemmin hankintaprosessin aikana.)